S' Missverständnis    Wi me sech doch mängisch missversteit  I ha gmeint, i heig ihm dütlech gseit  Was i will dass är mer is hus spedier  Jitz scheckt dä statt ere Bratwurscht es Klavier.    Nid dass gägs Klavier ig öppis hätt  Nei, ou es Klavier isch an sich nätt  Aber zo Salat Rötschti um ne Bier  Nimmt me  doch e Bratwurscht ond keis Klavier.    I wott gwöss ned stur sy, s'lit mer färn  Teil hei vilicht bratwürscht gar ned gärn  Trotzdäm wär e Mönsch vor ner sältner gier  Nähmt er statt er Bratworscht es Klavier.    Zuggä, dass sech Bratwurscht ned empfihlt  Wenn mä gärn e Chopin-Walzer spilt  Ja vilicht för das nämmt i allwäg schier  Lieber als ä Bratwurscht es Klavier.    Aber i ha honger i wärn gärn satt  Setze vor mir Röschti mit Salat  Chätsche da derzue zwösche zwe Schlöck Bier  Loschtlos are Taschte vom Klavier.